**Αθήνα:** 13.03.2024

**Αρ. Πρωτ.:** 289

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Η λειτουργία του Εθνικού Συστήματος Υγείας οδηγεί χρόνια πάσχοντες στο θάνατο**

Ο συνάνθρωπος μας Γ. Τουρνάς, καρκινοπαθής από το Ηράκλειο της Κρήτης, αδυνατώντας να διαχειριστεί τα βάσανα στα οποία τον υπέβαλλαν οι αποφάσεις των Υπ. Υγείας, Ε.Ο.Π.Υ.Υ. και Ε.Ο.Φ., κατέληξε άδοξα.

Είναι αδιανόητο το 2024, φάρμακο με δραστική ουσία την Ετοποσίδη, που χρησιμοποιείται για την αντιμετώπιση ορισμένων νεοπλαστικών παθήσεων, το οποίο εμπορεύονται οχτώ διαφορετικές φαρμακευτικές εταιρίες παγκοσμίως και με μέση εμπορική τιμή τα 11 ευρώ, να κυκλοφορεί στη χώρα μας μόνο μέσω Ι.Φ.Ε.Τ. άρα και μόνο μέσω των ιδιωτικών φαρμακείων.

Οι νοσηλευόμενοι στο Ε.Σ.Υ τι κάνουν;

Πεθαίνουν!

Γιατί δεν περνούν από διαπραγμάτευση όλες οι κατηγορίες φαρμάκων;

Γιατί τα κρατικά φαρμακεία δεν διαθέτουν όλα τα φάρμακα;

Γιατί αναθέτουν την εισαγωγή φαρμάκων στο Ι.Φ.Ε.Τ. με εξωπραγματικές τιμές;

Τώρα πρέπει η υγεία να συμμαζευτεί, με πράξεις και όχι με ευχολόγια

Τώρα πρέπει ο υπουργός Υγείας να καινοτομήσει και να δράσει, όχι με εγκαίνια, αλλά με πραγματικά έργα.

Δεν υπάρχει άλλη υπομονή, σήμερα εξαντλήθηκε.

Κύριε υπουργέ απαιτούμε τη διενέργεια έρευνας και την απόδοση ευθυνών καθώς και την έναρξη διαδικασιών για τη διαπραγμάτευση όλων των κατηγοριών φαρμάκων, καθώς και την ένταξη στα κρατικά φαρμακεία όλων των φαρμάκων και αναλώσιμων υγειονομικών υλικών.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |